# PACER Plus

PACER Plus és un acord de lliure comerç entre membres del Fòrum de les Illes del Pacífic (els països insulars del Fòrum més Austràlia i Nova Zelanda). L'acord amplia l'actual Acord del Pacífic sobre relacions econòmiques més estretes (PACER) per incloure una major liberalització comercial i assistència al desenvolupament. Va entrar en vigor el 13 de desembre de 2020.

## Desenvolupament

Les negociacions sobre l'acord van començar l'any 2009 i es van completar l'abril de 2017. Va quedar obert per a la signatura a Nuku'alofa, Tonga, el juny de 2017 i inicialment va ser signat per onze països: Austràlia, Illes Cook, Kiribati, Nauru, Nova Zelanda, Niue, Samoa, Illes Salomó, Tonga, Tuvalu i Vanuatu.

### Ratificació

L'acord havia de ser ratificat per vuit signants per entrar en vigor. Nova Zelanda va ser la primera a ratificar-lo, l'octubre de 2018, seguida d'Austràlia el desembre de 2018, Samoa el juliol de 2019, les Illes Salomó el juny de 2020 i Niue el juliol de 2020. Kiribati i Tonga també el van ratificar. Les Illes Cook van ratificar-lo el 13 d'octubre de 2020, el vuitè país que ho va fer. El tractat va entrar en vigor dos mesos després de la vuitena ratificació.

### Crítiques

El valor de l'acord al Pacífic ha estat discutit. Fiji i Papua Nova Guinea, les dues economies insulars més grans del Pacífic, s'han negat a unir-s'hi, minant significativament el valor de l'acord. S'espera que l'eliminació dels aranzels sobre les mercaderies importades d'Austràlia i Nova Zelanda provoqui una pèrdua important d'ingressos als governs del Pacífic. La Xarxa del Pacífic sobre la Globalització ha qualificat l'acord de "desequilibrat", ja que les disposicions clau sobre l'ajuda i la mobilitat laboral no són vinculants.

## Referències

* 1 2 «Pacific Agreement on Closer Economic Relations Plus» (en anglès). PACER Plus about development as much as trade. [Consulta: 21 agost 2024].
* ↑ «PACER Plus about development as much as trade» (en anglès). RNZ, 21-04-2017. [Consulta: 21 agost 2024].
* ↑ «PACER Plus» (en anglès). New Zealand Ministry of Foreign Affairs and Trade. [Consulta: 21 agost 2024].
* ↑ «Samoa ratifies PACER plus trade deal» (en anglès). RNZ, 22-07-2019. [Consulta: 21 agost 2024].
* ↑ «Solomons ratifies Pacer Plus amid calls for re-think» (en anglès). RNZ, 23-06-2020. [Consulta: 21 agost 2024].
* ↑ «Niue ratifies regional PACER Plus trade agreement» (en anglès). RNZ, 03-07-2020. [Consulta: 21 agost 2024].
* ↑ «Cook Islands ratifies PACER Plus» (en anglès). Islands Business, 15-10-2020. [Consulta: 21 agost 2024].
* ↑ «Regional trade agreement brings new hope to growers» (en anglès). Cook Islands News, 19-10-2020. [Consulta: 21 agost 2024].
* ↑ «Few gains for Pacific in PACER deal - New Zealand MP» (en anglès). RNZ, 27-04-2017. [Consulta: 21 agost 2024].
* ↑ «Mixed reviews on Pacific Trade deal, Pacer Plus» (en anglès). The New Zeland Herald, 20-09-2019. [Consulta: 21 agost 2024].
* ↑ «Pacific trade deal PACER-Plus is PACER-minus» (en anglès). Scoop, 27-11-2017. [Consulta: 21/8/2024º].
* ↑ «Economist says PACER Plus without PNG and Fiji is worthless» (en anglès). ABC, 18-05-2017. [Consulta: 21 agost 2024].
* ↑ «Pacific trade deal signatories face heavy losses - report» (en anglès). RNZ, 25-10-2018. [Consulta: 21 agost 2024].
* ↑ «Watchdog warns of 'unbalanced' Pacer Plus deal» (en anglès). RNZ, 02-03-2020. [Consulta: 21 agost 2024].